Keskkonnaamet
info@keskkonnaamet.ee	Teie: 11.01.2024 nr DM-126731-5

Meie: 30.01.2024 nr 4-4/24/169-3	

Arvamus Kareda uuringuruumi geoloogilise uuringu loa taotluse kohta

Keskkonnaamet on esitanud Riigi Kaitseinvesteeringute Keskusele arvamuse avaldamiseks OÜ Väo Paas geoloogilise uuringu loa taotluse täite- ja ehitusdolokivi uuringuks Kareda uuringuruumis.

Taotletav Kareda uuringuruum suurusega 39,48 ha asub Järva vallas Koigi külas Kareda dolomiidikarjäär katastriüksusel 32501:001:0106. Samal katastriüksusel asub praegu Kareda dolomiidikarjääri mäeeraldis, kus taotlejal on kehtiv kaevandamise luba L.MK/300504. Taotluse seletuskirja järgi soovib OÜ Väo Paas uurida täiendavalt olemasoleva mäeeraldise lamamisse jäävat karbonaatkivimit, hinnata selle kvaliteeti ja täpsustada maavara kasutusala olemasoleva mäeeraldise piires. Taotletava uuringuruumi teenindusala kattub täielikult olemasoleva Kareda dolomiidikarjääri mäeeraldise teenindusmaaga.

Taotletav uuringuruum asub riigikaitselise ehitise Nurmsi õppevälja piiranguvööndis.
Riigi Kaitseinvesteeringute Keskusel ei ole geoloogilise uuringu loa taotluse kohta vastuväiteid ega täiendavaid ettepanekuid. Taotluse dokumentides märgitud asukohas ja mahus geoloogilise uuringu teostamisel ei ole ette näha negatiivset mõju riigikaitselise ehitise töövõimele.

Lugupidamisega

(allkirjastatud digitaalselt)

Heli Randes
üldosakonna juhataja

Ene Mägi
+372 5332 6339 ene.magi@rkik.ee